“เอเซีย พลัส” เปิด 5 มุมมอง! รัฐเก็บภาษีขายหุ้น กระทบ “ตลาดทุนไทย”
“เอเซีย พลัส” เปิด 5 มุมมองเตือนนักลงทุนต้องเตรียมเผชิญ หากรัฐเก็บภาษีขายในปี 66 กระทบตลาดหุ้นไทยแน่
“เอเซีย พลัส” เปิด 5 มุมมองเตือนนักลงทุนต้องเตรียมเผชิญ หากรัฐเก็บภาษีขายในปี 66 กระทบตลาดหุ้นไทยแน่
8 ธ.ค. 2565

บริษัทหลักทรัพย์ เอเซีย พลัส จำกัด มีการประเมินสิ่งที่นักลงทุนต้องรับมือกับการเปลี่ยนแปลง หากรัฐบาลมีการเรียกเก็บภาษีขายหุ้นในปี 2566 จะส่งผลต่อนักลงทุนและตลาดหุ้นดังนี้
1.ภาระค่าธรรมเนียมซื้อขายหุ้นสูงขึ้นถึง 64% ของค่าเฉลี่ยอุตสาหกรรม โดยปัจจุบันธุรกิจโบรกเกอร์มีค่า Comm. เฉลี่ย 0.086% หากมีการเก็บภาษีขายหุ้น0.11% (ซึ่งเป็นอัตราการเรียกเก็บภาษีที่กำหนดไว้ตั้งแต่ปี 2534 แต่ก่อนค่า Comm. สูงกว่าปัจจุบันมาก) จะทำให้นักลงทุนมีภาระค่า Comm. ที่สูงขึ้นถึง 64%
2.ช่วงระยะเวลาในการขึ้นภาษีเป็นช่วงดอกเบี้ยขาขึ้น ตามกลไกช่วงดอกเบี้ยขาขึ้นกดดันระดับ P/E ในการซื้อขายจะถูกลดทอนอยู่แล้ว หากขึ้นภาษีตอกย้ำให้สภาพคล่องในระบบลดลงอีก
3.ช่วงระยะเวลาในการเก็บภาษีปีหน้าเป็นช่วงที่เศรษฐกิจโลกกําลังเข้าสู่ช่วงRecession หากมีการขึ้นภาษีเวลานี้ ทําให้เสนห์ตลาดหุ้นไทยมีความน่าสนใจน้อยลงไป
4.นักลงทุนต่างชาติเป็นผู้รับภาระค่า Comm. สูงกว่านักลงทุนในประเทศเนื่องจาก ต่างชาติซื้อขายหุ้นไทยในปี 2565 ต่อปี 8.40 ล้านล้านบาท แต่มีสัดส่วนการถือครองหุ้นไทย + NVDR เพียง 28.2% คิดเป็นมูลค่าตลาด 5.58 ล้านล้านบาทแสดงว่ามี Turnover ในการซื้อขายสูงถึง 150% ต่างกับนักลงทุนไทยทั้งหมดซื้อขายหุ้นไทย 2565 ต่อปี สูงกว่าต่างชาติเล็กน้อย 9.12 ล้านล้านบาท แต่มีสัดส่วนการถือครองหุ้นไทย สูงถึง 71.8% 14.2 ล้านล้านบาท
5.สถิติในปี 2554-2565 (12 ปี) ชี้ให้เห็นว่าผลตอบแทนเฉลี่ยตลาดหุ้นไทยมักไม่ดีในช่วงที่สภาพคล่องซื้อขายต่ำ สะท้อนได้จากข้อมูล Histogram Turnover ของ SET ปี 2554-2565 เทียบกับผลตอบแทนเฉลี่ยรายวัน พบว่า เวลาที่มูลค่าซื้อขายสูงกว่า +1SD ตลาดหุ้นมีโอกาสให้ผลตอบแทนเฉลี่ยต่อปีสูงถึง 18.3% แต่ถ้ามูลค่าซื้อขายอยู่ในระดับปกติ (ช่วง -1SD ถึง +1SD) ผลตอบแทนเฉลี่ยต่อปีจะลดหลั่นลงมาเหลือ +5.6% ต่อปี แต่เวลาที่มูลค่าซื้อขายต่ำกว่า -1SD (Turnover59.7% ต่อปี) ให้ผลตอบแทนเฉลี่ยติดลบ -2.9% ดังนั้นภายใต้มูลค่าซื้อขายที่มีโอกาสลดลงในอนาคต
ทั้งนี้ สรุปจาก 5 มุมมองดังกล่าว ถือว่าเป็นอีกหนึ่งอุปสรรคต่อตลาดหุ้นที่นักลงทุนต้องเตรียมเผชิญ พร้อมกับปรับกลยุทธ์การลงทุนในปี 2566 ให้เหมาะสมมากขึ้น 